CELEX: E2015P0028
Language: el
Date: 2015-11-09 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Oslo tingrett στις 9 Νοεμβρίου 2015 στην υπόθεση Yankuba Jabbi κατά του νορβηγικού κράτους (Υπόθεση E-28/15)

22.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 480/6
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Oslo tingrett στις 9 Νοεμβρίου 2015 στην υπόθεση Yankuba Jabbi κατά του νορβηγικού κράτους
   (Υπόθεση E-28/15)
   (2016/C 480/07)
   Με επιστολή της 9ης Νοεμβρίου 2015, που παρελήφθη από τη γραμματεία του Δικαστηρίου στις 18 Νοεμβρίου 2015, το Oslo tingrett (το Ειρηνοδικείο του Όσλο) υπέβαλε προς το Δικαστήριο ΕΖΕΣ αίτηση για την έκδοση συμβουλευτικής γνώμης στην υπόθεση Yankuba Jabbi κατά του νορβηγικού κράτους, όσον αφορά τα εξής ερωτήματα:
   Το άρθρο 7 παράγραφος 1 στοιχείο β) σε συνδυασμό με το άρθρο 7 παράγραφος 2 της οδηγίας 2004/38/ΕΚ παρέχει παρεπόμενα δικαιώματα διαμονής σε υπήκοο τρίτης χώρας που είναι μέλος οικογένειας υπηκόου κράτους του ΕΟΧ ο οποίος, επιστρέφοντας από άλλο κράτος του ΕΟΧ, διαμένει στο κράτος του ΕΟΧ του οποίου ο υπήκοος κράτους του ΕΟΧ είναι πολίτης;